તમને એવું સપનું પણ નહીં આવે કે મહાન બનવા માટે મારે જે સતત અને સખત કામ કરવું પડશે તે માટે મારે તબિયત સાચવવી પડશે, ભાવતાં ભોજનોનો અતિરેક ટાળવો પડશે, દિવસ દરમ્યાન ટાઈમ ન મળે તો રાત્રે બે વાગ્યે પણ જિમ્નેશિયમમાં જઈને દંડ પીલવા પડશે અને તમને એવો વિચાર તો બિલકુલ બી નહીં આવે કે મારી આસપાસ રચાયેલી ગ્લેમરસ લાઈફસ્ટાઈલને લીધે હું ચપટી વગાડું ત્યાં ધારું તે એશઆરામની સુવિધા ઊભી કરું છું છતાં એનાથી છેટું રાખું છું કારણકે મારી પાસે એવો કોઈ સમય જ નથી અને જે ઘડીએ મને આ એશઆરામની જીવનની મોજ-મઝાઓમાં ડૂબી રહેવાની આદત લાગી ગઈ તે ઘડીથી મારું પતન શરૂ થઈ જશે.